laion/Wikipedia-Exotic huggingface dataset:
ג'וש בולט

ג'ושוע ראיין בולט (באנגלית: Joshua Ryan Bolt; נולד ב-2 במאי 1994) הוא שחקן קולנוע וטלוויזיה בריטי. ג'ושוע ראיין בולט נולד בליברפול ב-2 במאי 1994, וגדל בפרבר האנט'ס קרוס בליברפול. בולט החל לשחק בגיל 12 כאשר לוהק להפקת תיאטרון של המחזה מהומה רבה על לא דבר. בשנת 2009, הוא גילם את פיט שוטון בסרט המועמד לפרס האקדמיה הבריטית לקולנוע ולטלוויזיה, נער משום מקום. הוא הופיע בעונה התשיעית של סדרת הטלוויזיה "חסרי בושה", כשגילם את פרייזר קיין. הוא מופיע בקליפ לסינגל של להקת הפאנק "The Luka State". בקיץ 2011, פורסם כי בולטלוהק לתפקיד הראשי בסרט "Just Henry" שהופק בערוץ ITV1, ושודר במהלך תקופת חג המולד של אותה שנה. לאחר מכן לוהק לתפקיד בעונה השנייה של סדרת הטלוויזיה של "Accused". הוא הופיע בסדרת הטלוויזיה בהפקת ה-BBC בת שישה פרקים הטנגו האחרון בהליפקס, כשגילם את רפאל "ראף" גרינווד. הוא שיחק בתפקיד אורח בשני הפרקים האחרונים של העונה השביעית של סדרת הבלשים "לואיס". ביולי 2012, IMDb כינה אותו כאחד מכוכבי העשרה הבריטים העולים באתר. בולט גילם את בריאן האריס, דמות מרכזית, בדרמת הטלוויזיה בת שני חלקים "The Crash", שבמרכזה תאונת דרכים בהשראת אירועים אמיתיים. הוא גילם את דניאל בעונה השלישית של "סקוט וביילי". בפברואר 2013, הוא החל להצטלם לסרט "The Heart of Nowhere", בבימויו של צ'ארלי פינק. בטקס פרסי הטלוויזיה של BAFTA לשנת 2013, סדרת הטלוויזיה בכיכובו "הטנגו האחרון בהליפקס" זכתה בפרס סדרת דרמה הטובה ביותר. הצילומים לעונה השנייה החלו ביוני 2013. בולט שיחזר את תפקידו בתור ראף. הוא חזר לשחק בעונה השלישית ב-2014 והרביעית ב-2016. במרץ 2015, מפיקי הסיטקום המצליח "בנידורם" הודיעו כי בולט לוהק כחלק ממשפחה חדשה לגמרי לעונה השמינית, ששודרה בינואר 2016. בולט גילם את רוב דוסון, בנה של המשפחה, שמתיידד עם טייגר דייק וג'ואי אליס. הוא הופיע בעונה השנייה של סדרת הטלוויזיה גרנצ'סטר שם שיחק סוכן סמוי בעל דעות מרקסיסטיות. הוא גילם חייל צעיר בשם תומאס מקווילאן בסרט הטלוויזיה של ITV Harry Price" Ghost Hunter", העיבוד של ITV לרומן הביכורים של ניל ספרינג, "The Ghost Hunters". הסרט שודר ב-ITV ב-27 בדצמבר 2015. בולט שיחק בתפקיד רבוררוס, נער צעיר הרעב לנקמה בעקבות טבח משפחתו, בסדרת הטלוויזיה "עליית הברברים", דרמה בת שמונה חלקים ששודרה בערוץ ההיסטוריה. הוא הופיע בחמישה פרקים של העונה העשירית של סדרת הטלוויזיה "בנידורם". בשנת 2019 הוא גילם את דונל בסרט, "A Good Woman is Hard to Find". בשנת 2018 בולט על ידי ג'ורג' קלוני ודייוויד מיכוד לתפקיד דנבר בסדרת הטלוויזיה "מלכוד 22". בשנת 2021 לוהק אשלי לתפקיד במיני סדרת הטלוויזיה, אדוני האוויר, בה הוא יתאחד עם שחקני הטנגו האחרון בהליפקס, אדוארד אשלי ולואיס גרייטורקס. ג'וש בולט, במסד הנתונים הקולנועיים IMDb (באנגלית) "Just Henry New Drama for ITV 1 with Elaine Cassidy, Josh Bolt and Barbara Flynn - Memorable TV". אורכב מ-המקור ב-6 בספטמבר 2011. נבדק ב-2011-09-11. {{cite web}}: (עזרה) "Josh Bolt to star in Just Henry on ITV1 | Unreality TV". אורכב מ-המקור ב-24 במרץ 2012. נבדק ב-2011-09-11. {{cite web}}: (עזרה) "'Accused': Series 2 cast announced". 17 בנובמבר 2011. {{cite web}}: (עזרה) "Edward Ashley". Anthea Represents. נבדק ב-22 במאי 2023. {{cite web}}: (עזרה)
You Don't Know Love (שיר של אולי מארס)

"You Don't Know Love" הוא סינגל של הזמר-יוצר האנגלי, אולי מארס, שיצא, על ידי סוני מיוזיק אנטרטיינמנט ואפיק רקורדס, ב-8 ביולי 2016. השיר הוא הסינגל המוביל של אלבום האולפן החמישי שלו, 24 Hrs. השיר נכתב על ידי ויין הקטור, אולי מארס, קמיל פרסל וסטיב רובסון, והופק על ידי סטיב רובסון. נכון לספטמבר 2022, השיר הושמע למעלה מ-90 מיליון פעמים בספוטיפיי. הווידאו קליפ של הסינגל, שצולם ברחבי לאס וגאס, יצא בערוץ היוטיוב של אולי מארס ב-15 ביולי 2016. נכון לספטמבר 2022, הוא נצפה למעלה מ-25 מיליון פעמים. מידע על הסינגל "You Don't Know Love" באתר מיוזיק בריינז מילות השיר "You Don't Know Love" באתר Genius סרטון השיר "You Don't Know Love" באתר יוטיוב מידע על השיר "You Don't Know Love" באתר ספוטיפיי You Don't Know Love, 2016-11-11, ארכיון מ-2022-09-20, נבדק ב-2022-09-20 OllyMursVEVO (14 ביולי 2016). "Olly Murs – You Don't Know Love (Official Video)". ארכיון מ-2022-10-15. נבדק ב-2022-09-20 – via YouTube. {{cite web}}: (עזרה) "You Don't Know Love – Single by Olly Murs on Apple Music". ארכיון מ-2016-09-14. נבדק ב-2022-09-20.
אלסנדרו אבונדיו

אָלֵסַנְדְרוֹ אַבּוֹנְדְיוֹ (באיטלקית: Alessandro Abondio;‏ 1570 לערך–1651 לערך) היה פסל וחרט איטלקי, ממשיך דרכו של אביו, אנטוניו אבונדיו, בטביעת מדליות ובדיוקנאות שעווה עבור בית הבסבורג. אבונדיו רכש את אומנותו כחרט וכפסל שעווה מאביו. בדומה לאביו, עבד עבור קיסרי בית הבסבורג באינסברוק, ובפרט רודולף השני ומתיאס. בהמשך עבר לפראג, לנירנברג ולדוכסות בוואריה, שם עבד כמטביע מדליות. במינכן נשא לאישה את בתו של המלחין אורלנדו די לאסו ואלמנתו של האנס פון אאכן, אמן חצר אף הוא. אבונדיו עבד גם עבור הנסיך הבוחר מקסימיליאן הראשון, ולאחר מכן, בין השנים 1628–1631 עבר לווינה. התיישב באאוגסבורג ב-1635. נפטר במינכן סביב 1651. לאבונדיו מיוחסות 36 מדליות הנושאות את פניהן של דמויות אוסטריות ובוואריות. עבודותיו מוצגות במוזיאון הלאומי של בוואריה, במוזיאון ויקטוריה ואלברט בלונדון, במוזיאון לתולדות האמנות בווינה, וכן בפדובה, דרזדן וקרמסמינסטר. מדיה וקבצים בנושא אלסנדרו אבונדיו בוויקישיתוף לפי הערך עליו באנציקלופדיה העברית, חי בין השנים 1580–1653.
יחסי איראן–קפריסין

יחסי איראן–קפריסין הם יחסי החוץ בין איראן וקפריסין. קפריסין כוננה יחסים דיפלומטיים עם המדינה האימפריאלית של איראן במהלך שנות ה-60 של המאה ה-20. משנת 1989 נחתמו כמה הסכמים בילטרליים בין המדינות על קידום והגנה על השקעות, ספנות סחר, רפואה, תרבות, חינוך ותיירות. בשנת 2013 הסתכם היבוא מאיראן לקפריסין ב-0.8 מיליון דולר, מתוכם 44% היו פירות, אגוזים וקליפות פירות הדר, בעוד שהיצוא מקפריסין לאיראן הסתכם ב-5.6 מיליון אירו, כאשר 89% ממנו היו תרופות. איראן מחזיקה בקפריסין שגרירות בניקוסיה. קפריסין מחזיקה באיראן שגרירות בטהראן. A new era in Cyprus–Iran relations באתר cyprusprofile‏, 11 בפברואר 2015
תמונה (פירושונים)

האם התכוונתם ל... העתקת האופן בו עצמים נראים תמונה (אופטיקה) – דמות של עצם הנוצרת במוקד כתוצאה מפגיעת קרני אור אמיתיות בעדשה או מראה ציור – מושג בסיסי באמנות צילום – תהליך יצירת תמונה/תצלום על ידי מצלמה קובץ תמונה – קובץ מחשב, המכיל מידע להצגת תמונה התמונה האופטית, הנוצרת על הרשתית, בעת שימוש במערכת הראייה השאלה של המושג תמונה (מתמטיקה) – מושג מתמטי בתורת הפונקציות תמונה (תורת הקטגוריות) – מונח בתורת הקטגוריות המכליל את מונח התמונה בתורת הפונקציות סצנה – חלק מתוך מערכה של יצירת תיאטרון (מחזה, אופרה וכדומה) או קולנוע אימג' – קובץ המכיל את תוכנו של אמצעי לאחסון נתונים כגון דיסק קשיח או תקליטור אימג' (אמנות חזותית) – באמנות החזותית, מונח המתאר תפיסת מרחב חזותית
יחסי יוון–פנמה

יחסי יוון–פנמה הם יחסי החוץ בין יוון לפנמה. שתי המדינות כוננו יחסים דיפלומטיים ב-7 במאי 1956. שתי המדינות משתפות פעולה באופן הדוק, תוך תמיכה הדדית של מועמדויות בארגונים בינלאומיים. כ-1,000 יוונים חיים כיום בפנמה. הרוב מצליחים כלכלית ופעילים מאוד, עם השתתפות חיובית בחיים הפוליטיים של המדינה. הקהילה היוונית בפנמה היא הגדולה והמאורגנת ביותר במרכז אמריקה. יוון מיוצגת בפנמה באמצעות שגרירותה במקסיקו סיטי, מקסיקו, ובנוסף מחזיקה קונסוליית כבוד בפנמה סיטי. פנמה מחזיקה ביוון שגרירות באתונה. מדיה וקבצים בנושא יחסי יוון–פנמה בוויקישיתוף יחסי יוון–פנמה באתר משרד החוץ היווני
ג'רמי נוימרק ג'ונס

ג'רמי ברינגטון נוימרק ג'ונס (באנגלית: Jeremy Barrington Neumark Jones; נולד ב-1989) הוא שחקן קולנוע וטלוויזיה אנגלי. ניומרק-ג'ונס נולד באנפילד, לונדון. סבו וסבתו היו יהודים גרמנים שברחו לאנגליה לאחר עליית הנאצים לשלטון. בשנת 2020 קיבל אזרחות גרמנית. הופעתו הראשונה של נוימרק ג'ונס הייתה בסרט הקצר "Jezebel". בשנת 2016 הופיע בתפקיד קטן בסרט הקולנוע "הכחשה". בשנת 2017 שיחק בתפקיד ראשי בסדרת הטלוויזיה "העמדה האחרונה". בשנת 2020 שיחק בדרמת הטלוויזיה התקופתית "בלגרביה". בשנת 2022 לוהק לתפקיד בסרט הקולנוע העתידי "Gateway to the West". ג'רמי נוימרק ג'ונס, ברשת החברתית אקס (טוויטר) ג'רמי נוימרק ג'ונס, במסד הנתונים הקולנועיים IMDb (באנגלית) 10 Things You Didn't Know about Jeremy Neumark Jones, TVOvermind, ‏1 בינואר 2022 Heart, Belgravia cast: All the stars of ITV’s new period drama - from Tamsin Greig to Richard Goulding, Heart, ‏בפברואר 2020 Aime Grant Cumberbatch, The Last Post: cast, locations and 3 other things you need to know, Evening Standard, ‏בספטמבר 2017 Denise Petski, Deadline, Deadline, ‏1 באוקטובר 2017 Robert Lloyd, 'Downton Abbey' fans: Trust us, watch 'Belgravia' on Epix - Los Angeles Times, Los Angeles Times, ‏5 במרץ 2020 Max Goldbart, Deadline, Deadline, ‏3 באפריל 2022
יחסי טורקיה–פרגוואי

טורקיה ופרגוואי כוננו יחסים בילטרליים בשנת 1953. שגרירות טורקיה באסונסיון ושגרירות פרגוואי באנקרה נפתחו בנובמבר 2018 ובפברואר 2019 בהתאמה. נפח הסחר בין שתי המדינות היה 82.1 מיליון דולר בשנת 2019 (יצוא/יבוא טורקי: 47.1/35 מיליון דולר). היצוא העיקרי של פרגוואי הוא: פולי סויה, כותנה, שמנים, פחם, שעועית, זרעים, סובין ושאריות אחרות של ניפוי דגנים. Lorena Flores (22 בינואר 2020). "Paraguay and Turkey Strengthen Trade Cooperation". Anadolu Agency. {{cite web}}: (עזרה) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי טורקיה–פרו

יחסי טורקיה–פרו הם יחסי החוץ בין פרו לטורקיה. שתי המדינות כוננו יחסים דיפלומטיים בשנת 1952. בשנת 2010 פתחו שתי המדינות שגרירויות זו אצל זו. נפח הסחר בין שתי המדינות היה בשווי 250 מיליון דולר בשנת 2019 (יצוא/יבוא טורקי: 177.4/72.6 מיליון דולר). פרו מחזיקה בטורקיה שגרירות באנקרה וקונסוליה כללית באיסטנבול. טורקיה מחזיקה בפרו שגרירות בלימה. מדיה וקבצים בנושא יחסי טורקיה–פרו בוויקישיתוף "Relations between Turkey and Peru". Ministry of Foreign Affairs of Turkey. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
גבעת מעמר

גבעת מעמר היא גבעה בגובה 136 מטרים מעל פני הים הממוקמת כשלושה קילומטרים דרומית לטייבה, בדרום השרון. היישוב הקהילתי צור יצחק בנוי על הגבעה. הגבעה תחומה בין נחל אלכסנדר בדרום לנחל אברך בצפון. צור יצחק ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
פונקציית החלוקה

האם התכוונתם ל... פונקציית החלוקה (פיזיקה) – פונקציית החלוקה של מצבי מערכת, בפיזיקה פונקציית החלוקה (תורת המספרים) – מספר הדרכים לפרק מספר טבעי לסכום, במתמטיקה
זרם הכנסות

זרם הכנסות הוא מקור הכנסה של חברה, ארגון, כלכלה אזורית או לאומית. בעסקים, זרם הכנסות הוא לרוב אחד מהבאים: הכנסה תקופתית חוזרת, הכנסה מבוססת עסקאות, הכנסות מפרויקטים או הכנסות משירות. הכנסה חוזרת היא הכנסה שצפויה להמשיך להיווצר באופן קבוע למשך תקופה שאינה מבוטלת. סוג זה של הכנסה מאפיין בעיקר חברות שמוכרות מנויים או שירותים. הכנסות אלו באות לידי ביטוי לרוב כחשבונות חודשיים של צרכנים קבועים, או של חוזים מסחריים הנמשכים מספר שנים. כך למשל, לקוח של חברת נטפליקס משלם לחברה באופן קבוע את החשבון החודשי. לאחר שהלקוח החל להפעיל את השירות, נטפליקס יכולה לצפות שתקבל ממנו הכנסה חודשית קבועה לתקופה הקרובה. הכנסות חוזרות נמדדות לרוב על בסיס חודשי, כהכנסה חוזרת חודשית (MRR) או על בסיס שנתי, כהכנסה חוזרת שנתית (ARR). כלומר, במקרה של ARR מדובר במדד עבור ההכנסה הצפויה מדי שנה עבור עסק או חברה. במגזר הטכנולוגי, ובדגש על חברות B2B (עסק לעסק) וחברות המספקות שירותי SaaS (תוכנה כשירות), ARR הוא מדד קריטי בהבנת רווחיות העסק ולצפות את תזרים המזומנים, בשל התבססותן לרוב על מנויים שנתיים, ועל כן הוא המדד הרווח בתעשיות אלו. עם זאת, ישנה חשיבות במדידת MRR בנוסף ל-ARR, וזאת על מנת לקבל תחזיות פיננסיות לטווחי זמן שונים. על אף שבאופן טריוויאלי ניתן לחשב את ה-ARR לפי הסכום אותו משלמים המנויים הקיימים, לצורך הבנה איכותית יותר של ההכנסות נהוג למדוד זאת לפי הנוסחה הבאה: סכום ממנויים שנתיים קיימים + סכום מתוספות או שדרוגים למנויים קיימים - סכום פוטנציאלי שאבד עקב נטישת מנויים. יתרון חשוב במדידת ARR על פני MRR הוא הקורלציה הקיימת, מעצם היותו הכנסה שנתית, עם עקרונות חשבונאיים מקובלים. בנוסף, הוא מעיד על חוסנה הכלכלי של חברה. אין כללים מוגדרים לקביעה מה לכלול ב-ARR. בדרך כלל, הוא יכלול רק דמי מנוי קבועים כפי שנקבעו בחוזה. עם זאת, אין לכלול תחת הכנסות חוזרות שלומים חד פעמיים, כמו למשל מכירת חומרה, הנחה מיוחדת או דמי שירות. הכנסות אלו מבוססות על מכירה צפויה של סחורות. בעל עסק יכול לצפות כי יבצע מכירות בסכום מסוים לאורך זמן. כל מכירה מייצרת הכנסה מבוססת עסקה. סוג זה של הכנסה נחשב לרוב פחות אטרקטיבי ממודל הכנסות חוזרות, בו נדרש בעל העסק לשמר את לקוחותיו הקיימים, להבדיל מלמשוך לקוחות חדשים. הכנסות אלו נוצרות באמצעות פרויקטים חד-פעמיים. הסתמכות על סוג זה של הכנסה מאלץ חברות להשקיע מאמצים רבים לשימור לקוחותיהם. במודל זה קיים קושי לחזות את ההכנסות, בשל הקושי לחזות את התקדמות הפרויקט ואת המשך הדרך. על פי המודל העסקי קנבס, קיימות 7 דרכים לייצר הכנסות: מכירת נכסים, דמי שימוש, דמי מנוי, הלוואות/ליסינג/השכרה, רישוי, עמלות תיווך ופרסום. "Revenue Streams". Inc.com (באנגלית). נבדק ב-27 במרץ 2018. {{cite web}}: (עזרה) "Recurring Revenue Definition | Investopedia". Investopedia. נבדק ב-2015-11-05. "The 5 Best Kinds of Recurring Revenue". Inc.com (באנגלית). 7 בנובמבר 2014. נבדק ב-2018-03-27. {{cite web}}: (עזרה) "Metric Analysis: Monthly & Annually Recurring Revenue - Hivemetric". Hivemetric. 10 באוקטובר 2016. נבדק ב-27 במרץ 2018. {{cite web}}: (עזרה) What is Annual Recurring Revenue (ARR)?, SaaSOptics (באנגלית) מה זה MRR ואיך מחשבים אותו? הסבר קצר ובעברית | המילון לסטארטאפ, באתר www.lastartup.co.il ARR Meaning: What is ARR & How to Calculate It, Zuora (באנגלית אמריקאית) What is Annual Recurring Revenue (ARR)?, SaaSOptics (באנגלית) Strategyzer AG, Revenue Streams - Business Model Canvas | Strategyzer, www.strategyzer.com (בצרפתית)
יושב על הגדר (שיר)

"יושב על הגדר" הוא שיר שהקליט הזמר הישראלי אריק איינשטיין, שגם כתב את מילות השיר. יצחק קלפטר הלחין ועיבד אותו, ומיכאל תפוח הפיק אותו. הוא יצא לאור ב־1982 כסינגל מתוך אלבום האולפן "יושב על הגדר". "יושב על הגדר" יצא לאור כשיר הנושא של האלבום הנושא את אותו השם. איינשטיין הכיר את יצחק קלפטר ב־1972, עוד לפני שקלפטר הצטרף ללהקת "כוורת", כשקלפטר ליווה אותו בהופעות. איינשטיין חיבב את קלפטר והעריך מאוד את עבודתו – איתו, ואחר כך בלהקת "כוורת". שנים מאוחר יותר התקשר איינשטיין לקלפטר וביקש ממנו לעשות לו אלבום ("יושב על הגדר"). ”אמרתי לו: 'מה אתה אומר? יאללה, בוא'”, סיפר קלפטר, שהתרגש לקבל את ההזמנה מאיינשטיין, שאותו אהב והעריץ. איינשטיין סיפר שנושא השיר הוא אופורטוניזם, אדם היושב על הגדר ומחכה לפעול כשנוח לו – "ניצול הזדמנויות". הוא הבהיר שהשיר לא עוסק בו באופן אישי וגם לא בנושא מסוים (פוליטיקה וכדומה), אלא כללי ונתון לפרשנות אישית. יצחק קלפטר מצידו דווקא הבין את מילות השיר כמסתייגות מפוליטיקה: "אני הזדהיתי עם התפיסה הלא פוליטית הזו. אני אוהב אקטואליה, אבל מתעב פוליטיקה ונגעל מפוליטיקאים. יש בי חוסר משיכה מוחלט לכל זה, ואישית אני גם לא חושב שזה חיבור מוצלח, מוזיקה ופוליטיקה. תמיד חשבתי שאמנים הם סקטור שאהוב על הקהל, ואין צורך להילחם בזה. מוזיקאים צריכים לעשות מוזיקה לכולם ולא לסמן את עצמם פוליטית". "יושב על הגדר" הוצג ב"פינה לשיפוטכם" כמועמד למצעד הפזמונים השבועי של רשת ג' ב־10 באוגוסט 1982 והגיע לראש המצעד ב־3 בנובמבר 1982, שם שהה במשך שבועיים. בסך הכל צעד השיר במשך 17 שבועות, עד 22 בדצמבר 1982‏. במצעד הפזמונים העברי השנתי (תשמ"ג) של התחנה השיר דורג במקום הרביעי. בכך הוא היה לשירו המצליח ביותר של איינשטיין במצעדים השנתיים בשנות ה־80. במצעד השנתי של גלי צה"ל דורג השיר במקום ה־13. מקור: עטיפת הסינגל. אריק איינשטיין – זמרה אלון הלל – תופים אלון נדל – בס יצחק קלפטר – גיטרות ורד קלפטר – זמרת רקע אקורדי השיר "יושב על הגדר" באתר Tab4u סרטון השיר "יושב על הגדר" באתר יוטיוב מילות השיר "יושב על הגדר" באתר שירונט כשלהקת "הצ'רצ'ילים", שליוותה את איינשטיין, טסה להופעות בחוץ לארץ, איינשטיין חיפש הרכב מלווה והגיע ללהקת "אחרית הימים", שבה היה חבר קלפטר. נתוני היצירה, באתר אקו"ם, 24 בספטמבר 2003, בדיקה אחרונה ב־20 בספטמבר 2022 הסינגל בדיסקוגס, באתר Discogs, בדיקה אחרונה ב־20 בספטמבר 2022 יואב קוטנר, קוטנר על איינשטיין | תוכנית מס' 24 – יושב על הגדר – 1982 (8:15–16:21), באתר גלי צה"ל, 7 במאי 2016, בדיקה אחרונה ב־20 בספטמבר 2022 רז שכניק, רגל פה, רגל שם, באתר 103fm, ‏13 ביוני 2019, בדיקה אחרונה ב־20 בספטמבר 2022 בועז כהן, למלך יש כתר, באתר זמן ישראל, 4 באוקטובר 2022 השיר מוצג למצעד השבועי של רשת ג' (ב"פינה לשיפוטכם"), 10 באוגוסט 1982, באתר פזמונט, 10 בדצמבר 1985, בדיקה אחרונה ב־19 בספטמבר 2022 מיקום שיא במצעד השבועי של רשת ג' (מקום ראשון), באתר פזמונט, 3 בנובמבר 1982, בדיקה אחרונה ב־20 בספטמבר 2022 השיר בפזמונט, באתר פזמונט, בדיקה אחרונה ב־20 בספטמבר 2022 המצעד השנתי לשנת תשמ"ג של רשת ג', באתר פזמונט, בדיקה אחרונה ב־20 בספטמבר 2022 להיטון עולם הקולנוע, 14 בספטמבר 1983
בוריס דב אוסוביצקי

בוריס דב אוסוביצקי (1864 קייב, האימפריה הרוסית - 1944, ארצות הברית) היה מאנשי העלייה הראשונה וממקימי המושבה ראשון לציון. שימש כמנהל חשבונות מטעם הברון רוטשילד, יינן ראשי ביקבי ראשון לציון, מנהל היקב ומייסדה ומנצחה הראשון של האורקסטרה של ראשון. בוריס דב אוסוביצקי נולד ב-1864 בקייב שבאימפריה הרוסית לשמחה בונם אוסוביצקי ואח ליהושע אוסוביצקי ולפרל. אביו שהיה רב הקנה לבניו השכלה תורנית וכללית ואוסוביצקי נשלח ללמוד בגימנסיה הממשלתית בקייב שהתנהלה בשפה הרוסית ובמקביל למד מוזיקה. ב-1881 התחוללו באימפריה הרוסית הפרעות "סופות בנגב" שהגיעו גם לקייב בה נרצחו עשרות יהודים, רבים נפצעו ונגרם נזק רב לרכוש יהודי שהביא לאובדן מקור פרנסה של כ-800 משפחות. משפחת אוסוביצקי ברחה מהעיר לברודי שם התרכזו אלפי פליטים יהודים. המשפחה עלתה ב-1882 לארץ ישראל אך בוריס נשאר במאחור ועלה רק ב-1888. עם הגיעו ארצה התיישב בראשון לציון, שם ניהל אחיו יהושע את המושבה מטעם הברון רוטשילד. זמן מה לאחר הגיעו מונה בוריס מטעם הברון למנהל חשבונות ביקבי ראשון לציון שהיו בבעלותו של הברון. במקביל לעבודת הפקידות החל אוסוביצקי ללמוד את תחום היין מתחוך ספרות מקצועית וכן ביקר ביקבים בבורדו שבצרפת, באלג'יריה ובתוניסיה. כמו כן מינה הברון את אוסוביצקי, בשנים 1891–1892, גם למנהל החשבונות ומנהל התפעול ביקב זכרון יעקב שם רכש ידע נוסף בתחום היין. הידע שרכש הביא למינויו ליינן של יקב ראשון לציון ב-1893 ולאחר מספר שנים מונה למנהל היקב. בתקופה בה ניהל את היקב פעל רבות לקדם את תוצרת היקב בארץ ישראל ובעולם. ב-1900 העביר הברון רוטשילד את עסקין בארץ לידי יק"א ואוסוביצקי הפך לשכיר מטעם ארגון זה. בנוסף למשרתו בראשון לציון מונה לתקופה מסוימת כפקיד ממונה במזכרת בתיה תחת הנהלתו של הפקיד הראשי אלפונס בלוך. בנוסף לעבודתו ביקב פעל אוסוביצקי למען התרבות במושבה והרבה לכתוב לעיתון "האיכר היהודי" שצורף לעיתון הצבי. כמו כן היה בין יוזמי ומקימי בית העם ואף כיהן כחבר בוועד שלו. אוסוביצקי עסק גם בהוראת זמרה ונגינה במושבה כשפסגת הישגיו הייתה הקמת התזמורת של ראשון ב-1895 בשותפות עם אהרן מרדכי פריימן. אוסוביצקי אף הפך למנצח על התזמורת. ב-1902 התחולל משבר עולמי בענף היין ונערכו צמצומים בכוח האדם ביקב ראשון ובמסגרת זו פוטר גם אוסוביצקי. בעקבות כך עזב את המושבה וירד לארצות הברית שם נפטר ב-1944. בשיר האורקסטרה של ראשון, שכתב דן אלמגור ב-1962 והלחין שמעון ישראלי, מוזכר בוריס אוסוביצקי בבית הראשון: בַּיָּמִים שֶׁקּוֹסוֹבִיצְקִי, הַמְּנַצֵּחַ הַגָּאוֹן, לֹא יָדַע לִקְרֹא תָּוִים-בְּלִי-נְקֻדּוֹת, בָּא לָאָרֶץ אוֹסוֹבִיצְקִי, מִפְּקִידָיו שֶׁל הַבָּרוֹן, וְאָמַר לִפְרַיְמָן: "קִים, וְאוֹרְכֶּסְטְרָה פֹּה נָקִים..." אהרן מרדכי פרימן, ספר היובל לקורות המושבה "ראשון-לציון" : מעת הוסדה תרמ"ב עד שנת תרס"ז, הוצאת חמו"ל, 1932 בוריס דב אוסוביצקי, באתר "אלבום המשפחות של ראשון לציון" רן אהרנסון, ‏פקידי הבארון רוטשילד (1882–1890) - האנשים שמאחורי מפעל ההתיישבות ו. משמשים בקודש, קתדרה 74, טבת תשנ"ה, דצמבר 1994, עמ' 173, פריט מס. 113 בוריס דב אוסוביצקי, בדף "גיבורי תרבות ישראל" באתר פייסבוק דוד תדהר (עורך), "בוריס דב אוסוביצקי", באנציקלופדיה לחלוצי הישוב ובוניו, כרך ד (1950), עמ' 1963 חדשות בישראל - ראשון לציון, הצפירה, 24 בנובמבר 1892
רמת וייקפילד

רמת וייקפילד או וייקפילד היילנד (באנגלית: Wakefield Highland) היא רמה מכוסה שלג, באזור ארץ פאלמר, במרכז חצי האי האנטארקטי, שבאנטארקטיקה. קרחון הרמס, וכן מוצאו של קרחון ויירהאוזר ומוצאו של קרחון אפרודיטה גובלים ברמת וייקפילד מצפון לרמה. מוצאו של קרחון איירי, מוצאו של קרחון רוץ ומוצאו של קרחון סלר, גובלים ברמת וייקפילד ממערב לרמה. קרחון פלמינג גובל ברמת וייקפילד, מדרום לרמה. מוצאו של קרחון לוראבי, מוצאו של קרחון סאנפיקס ומוצאו של קרחון גרימלי, גובלים ברמת וייקפילד ממזרח לרמה. הרמה צולמה לראשונה מהאוויר ב-22 בדצמבר 1947 על ידי משלחת רון לחקר אנטארקטיקה (Ronne Antarctic Research Expedition; (בראשי תיבות RARE)). הרמה מופתה לראשונה בנובמבר 1960, על ידי סקר שטחי חסות איי פורלנד (Falkland Islands Dependencies Survey; (בראשי תיבות FIDS)). הרמה נקראת על שם הויסקונט מוויקפילד שבהיית', שתרם כספים למימון המשלחת הבריטית אל ארץ גרהאם (British Graham Land expedition; בראשי תיבות: BGLE), אשר חקרה את אנטארקטיקה בין השנים 1934 – 1937. שם זה, אושר על ידי הוועדה המייעצת לשמות אנטארקטיים של בריטניה (Advisory Committee on Antarctic Names; בראשי תיבות: UK-APC) וכן על ידי הוועדה המייעצת לשמות אנטארקטיים של ארצות הברית (Advisory Committee on Antarctic Names; בראשי תיבות: US-ACAN),ו וזאת על מנת לשמר את שמו של הר וייקפילד, אשר שונה על ידי ה-BGLE, ואשר נקרא כיום הר הואופ.
או דה טואלט

או דה טואלט (בצרפתית: Eau de toilette; בעברית: מי טיפוח) הוא בושם בעל ריח קליל. הוא מכונה גם מים ארומטיים ויש לו אחוזי אלכוהול גבוהים. הוא מותז בדרך כלל ישירות על העור לאחר רחצה או גילוח. הוא מורכב באופן מסורתי מאלכוהול ושמנים אתרים שונים. באופן מסורתי, מוצרים אלה נקראו על שם מרכיב עיקרי; חלקם הם מי גרניום, מי לבנדר, מי לילך, מי סיגליות, תמצית מירשה או 'או דה ברטפלד'. בעקבות כך, או דה טואלט כונה לפעמים "מי שירותים" ("toilet water"). בבשמים המודרניים, לאו דה טואלט יש ניחוח פחות מרוכז מאשר לבושם (או דה פרפיום) ויותר מקולון (או דה קולון). או דה טואלט הוא ריכוז חלש יותר של ניחוח מאשר בושם. ריכוז המרכיבים הארומטיים הוא בדרך כלל כדלקמן (ריכוז עולה): התזה ואפטר שייב: 1–3% תרכובות ארומטיות. או דה קולון (EdC): בשמים מסוג הדרים עם כ-2–6% בושם מרוכז מתרכובות ארומטיות. או דה טואלט (EdT): 5–15% (אופייני ~10%) תרכובות ארומטיות. או דה פרפיום (EdP), פרפיום דה טואלט (PdT): 10–20% (אופייני ~15%) תרכובות ארומטיות. לפעמים נקרא כ"או דה פרפיום" או "וינטג'". תמצית בושם: 15–40% (IFRA:‏ 20%) תרכובות ארומטיות. או דה קולון בושם מדיה וקבצים בנושא או דה טואלט בוויקישיתוף "Definition of "toilet water"" Cristiani, p. 117 ProZ com Translation Services, toilet water | אנגלית | קוסמטיקה, יופי, באתר ProZ.com | Freelance translators and interpreters Glenn Poch's Bottle Collecting Newsletter 15, www.antiquebottles.com Cox, p. 118 Ebert, p. 304 Lawless, p. 39 "Fragrance Defined: Parfum vs. EDP vs. EDT vs. Cologne" Page not found, web.archive.org, ‏2016-03-25 Baker, p. 262 Fettner, p. 102 cologne | Britannica, www.britannica.com (באנגלית)
Not Today

Not Today הוא סינגל של להקת הבנים הדרום-קוריאנית BTS. הגרסה הקוריאנית של השיר פורסמה בפברואר 2017, באלבום You Never Walk Alone, גרסה מחודשת של אלבומם משנת 2016, Wings. הגרסה היפנית פורסמה במאי 2017, כשיר צד ב' באלבום סינגל שכלל גם גרסאות יפניות ל-"Blood Sweat & Tears" ול-"Spring Day", ובשנת 2018 נכללה גם באלבום האולפן השלישי של הלהקה בשפה היפנית, Face Yourself. "Not Today" נכתב על ידי באנג סי-היוק, פידוג חבר BTS ‏RM ואחרים, ותואר כשילוב של מוזיקת ראפ והיפ-הופ. מבחינה לירית, "Not Today" הוא שיר מחאה העוסק בנושאי שחיתות שלטונית, אנטי-ממסדיות ותקרות זכוכית. "כתבתי את המילים עבור BTS כדי שלא נשתוק לגבי סוגיות חברתיות ואי צדק, ונמשיך לפתור ולהעלות בעיות", אמר RM. הווידאו קליפ של השיר, בבימויו של קים סונג-ווק, פורסם בערוץ היוטיוב של ביג היט אנטרטיינמנט ב-20 בפברואר 2017. הקליפ, שעוצב בהשראת ספרי "שר הטבעות", מציג את חברי הלהקה רצים ורוקדים בחניון חשוך ולאחר מכן בנוף הררי פראי, עם כ-30 רקדני רקע לבושים בשחור. הקליפ צבר למעלה מ-13 מיליון צפיות ביוטיוב ב-24 השעות הראשונות לפרסומו, ושבר את השיא הקודם לסרטון הקיי-פופ הנצפה ביותר תוך 24 שעות, בו החזיק קודם לכן הסינגל הקודם של הלהקה, "Spring Day". גרסת כוריאוגרפיה של הקליפ פורסמה ב-27 בפברואר 2017, וכללה צילומי תקריב וזוויות נוספות של חברי הלהקה הרוקדים, באורך כמעט כפול. BTS הופיעו עם השיר לראשונה ב-18 בפברואר 2017, בהופעה שנערכה ב-Gocheok Sky Dome (אנ') שבסיאול, במהלך סיבוב ההופעות The Wings Tour (אנ'). ההופעה הראשונה של השיר בתוכנית טלוויזיה נערכה ב-23 בפברואר, בתוכנית המוזיקה הדרום-קוריאנית אם קאונטדאון של Mnet (אנ'). בשלושת הימים הבאים ביצעה הלהקה את השיר גם ב-Show! Music Core (אנ'), Inkigayo (אנ') ו-Music Bank (אנ'). ב-2 בדצמבר 2017 ביצעה הלהקה את השיר בטקס פרסי המוזיקה האסייתית של Mnet לשנת 2017 (אנ'), לצד השירים "DNA" ו-"Mic Drop". ב-29 בדצמבר ביצעה גרסת רמיקס של השיר בפסטיבל KBS Song Festival (אנ'). מידע על השיר "Not Today" באתר AllMusic מילות השיר "Not Today" באתר Genius סרטון השיר "Not Today" באתר יוטיוב Ahn Sung-mi, BTS’ special playlist - The Korea Herald, The Korea Herald, ‏3 באוגוסט 2019 Tamar Herman, BTS Aims to Survive In ‘Not Today’: Watch, Billboard, ‏1 בינואר 2017 Rumy Doo, BTS reveals powerful new music video for ‘Not Today’, The Korea Herald, ‏1 בינואר 2017 Tamar Herman, BTS & TWICE Speed Past YouTube’s K-Pop View Records, Billboard, ‏3 בפברואר 2017 KPOP NEWS - BTS Set to Appear on ′M COUNTDOWN′ for First Music Program Stage | Mwave, web.archive.org, ‏2017-02-17 Tamar Herman, 15 Must-Watch Videos From 2017 MAMA In Hong Kong, Billboard, ‏5 בנובמבר 2017 Tamar Herman, BTS Performs Rock Remixes of ‘DNA’ & ‘Not Today’ at 2017 KBS Song Festival, Billboard, ‏בנובמבר 2017 eclipse01, LE SSERAFIM, NewJeans, Stray Kids, BTS, SEVENTEEN, And IZ*ONE Earn Platinum And Gold Certifications For Streaming In Japan, Soompi, ‏28 בספטמבר 2023